Språk (innstillingar)

Innhald

# Generelt

Bestemmer standardspråk og andre lokale innstillingar for dokument.

For å bruka denne funksjonen …

D'oh! You found a bug (text/shared/00/00000406.xhp#sprachen not found).

Nokre av vala kan ikkje tilbakestillast når dei først er redigert. Du må anten skriva inn det opphavlege innhaldet manuelt eller trykkja Avbryt og opna dialogvindauget på nytt.

## Språket til

### Brukargrensesnitt

Vel det språket som skal brukast i brukargrensesnittet, for eksempel i menyar, dialogvindauge og hjelpetekstar. Du må ha installert ein fleirspråkleg versjon av LibreOffice eller ha minst éi ekstra språkpakke for å kunna gjera dette.

Innslaget «Forvald» i språklista vel språket som er sett i operativsystemet. Dersom dette språket ikkje er tilgjengeleg i LibreOffice , vert språket vald i installasjonen for LibreOffice sett som «normalspråket».

Viss språket du er ute etter ikkje er i lista, kan du lasta ned den tilsvarande språkpakken frånettsida til LibreOffice.

### Lokale innstillingar

Vel dei lokale innstillingane for landet du er i. Dette påverkar innstillingar for nummerering, valuta og måleeiningar.

Oppføringa «Standard» vel landinnstillinga som er sett i operativsystemet.

Endringar i dette feltet gjeld straks. Nokre format som er sette i standardinnstillingane, vert endra berre dersom dokumentet vert lasta inn på nytt.

### Standarvaluta

Vel kva valuta som skal brukast som standard for valutaformat og valutafelt. Viss du byter til eit nytt språk, vert standardvalutaen endra automatisk.

Standardoppføringa er valutaformatet som er sett i den valde lokale innstillinga.

Viss du gjer endringar i feltet Standardvaluta, vert endringane overførte til alle opne dokument slik at det vert gjort tilsvarande endringar i dialogvindauga og knappane som styrer valutaformatet i desse dokumenta.

### Desimaltast på taltastaturet - Same som innstilling for lokalitet

Vel at tasten for desimalskiljeteikn som er sett som standardverdi på maskinen skal brukast når du trykkjer den tilsvarande tasten på taltastaturet.

Viss det er sett eit merke i denne avkryssingsboksen, vert teiknet som vert vist etter «Same som i lokalinnstillingane» sett inn når du trykkjer tasten på taltastaturet. Viss det ikkje er sett eit merke i denne avkryssingsboksen, vert teiknet som vert sett inn bestemt av systeminnstillingane.

### Godkjende datomønster

Spesifiserer datomønsteret for den gjeldande lokaliseringa. Tabellceller i Calc og Writer må ha inndata som høver til datomønsteret for lokale innstillingar for å kunna oppfatta inndataa som ein gyldig dato.

Viss du skriv inn tal og teikn som svarar til dei datomønstra som er sette for ei tabellcelle og så flyttar markøren ut av cella, vil LibreOffice kjenna igjen og konvertere inndataa automatisk til ein dato formatert ut frå dei lokale innstillingane.

Det første mønsteret i Godkjende datomønster vert bestemt av lokaliseringa (sett i Lokale innstillingar), men du kan endra desse standardmønstra og leggja til fleire mønster. Bruk ; for å skilja mønstera.

Mønstera kan setjast saman ut frå desse reglane:

- Eit mønster må byrja med D, M eller Å og innehalda minst to element med minst eitt skiljeteikn mellom kvart element.

  Eit mønster kan også innehalda alle tre i kva rekkjefølgje som helst.

- Å betyr år, M månad og D dag uavhengig av kva lokale innstillingar som er valde. Kvar av dei kan berre brukast éin gong i eit mønster.

- . - : / , kan brukast som skiljeteikn mellom og etter D, M og Å.

  Kva kombinasjon som helst av skiljeteikn kan brukast, også fleire enn eitt skiljeteikn mellom D, M og Å, men oppføringa må passa nøyaktig i skiljeteiknmønsteret for å verta attkjend.

- Mønstera kan kombinera fleire skiljeteikn og kan innehalda avsluttande skiljeteikn.

  Eksempel på gyldige mønster er: D,Å ; Y-M ; M.D.Å ; D-M/Å ; M.D.

Viss du endrar dei lokale innstillingane vert datomønsteret stilt til dei nye lokale innstillingane og alle tilpassa endringar eller tillegg forsvinn.

I tillegg til dei strikte mønstera definerte i redigeringsvindauget, vert innskrivingar som passar mønsteret Å-M-D kjende igjen og vert automatisk omforma til ein dato. Innskrivingar som byrjar med tala 1 til 31 vert ikkje tolka med dette Å-M-D-mønsteret. Frå og med LibreOffice 3.5 er denne innskrivinga formatert som ÅÅÅÅ-MM-DD (ISO 8601).

For alle mønstera vert ei tosifra årstal handsama i høve til innstillingane i Verktøy → Innstillingar → Generelt → År (to siffer).

## Standardspråk for dokument

Bestemmer kva språk som skal brukast i stavekontrollar, synonymordlister og i orddelingar.

Velja språk for dokumentet

Stavekontrollen for det valde språket fungerer berre dersom den tilsvarande språkmodulen er installert.Det er eit kryss framføre ei språkoppføring dersom ho er aktivert for dette språket.

### Vestleg

Bestemmer kva språk som skal brukast i stavekontrollen av tekst med vestleg alfabet.

### Vis brukargrensesnittelementa for austasiatisk tekst

Aktiverer støtte for asiatiske språk. Du kan nå tilpassa innstillingane for samsvarande asiatiske språk i LibreOffice.

Viss du skal skriva på kinesisk, japansk eller koreansk, kan du slå på støtte for desse språka i brukargrensesnittet.

### Asiatisk

Bestemmer kva språk som skal brukast i stavekontrollen av tekst med asiatisk alfabet.

### Vis brukargrensesnittelementa for tovegs skriving

Slår på støtte for kompleks tekstvising. Du kan nå endra dei tilhøyrande innstillingane for kompleks tekstvising i LibreOffice.

Språk som brukar kompleks tekstvising (CTL)

### Kompleks tekstutforming:

Bestemmer kva språk som skal brukast for kompleks tekstutforming.

### Berre for dette dokumentet

Gjer at innstillingane for standardspråka berre gjeld for det aktive dokumentet.

## Utvida språkstøtte

### Bruk inndataspråket til systemet på ny tekst

Indikerer om systemet sitt inndataspråk vert brukt på nyleg skrive tekst. Når det er slått av, vert språket sett for dokumentet eller avsnittet brukt i staden.

Nokre av vala kan ikkje tilbakestillast når dei først er redigert. Du må anten skriva inn det opphavlege innhaldet manuelt eller trykkja Avbryt og opna dialogvindauget på nytt.

Støtt oss!