Dialogvindauget for klassifikasjon

Innhald

# Dialogvindauget for dokument- og avsnittklassifisering

Legg til klassifiseringspolicy til det gjeldande dokumentet eller avsnittet. Dialogvindauget hjelper deg med å setja saman klassifiseringspolicyvilkåra for dokumentet eller avsnittet ved hjelp av førehandsdefinerte klassifiseringsvilkår eller ved å skriva inn sjølvdefinerte klassifiseringsvilkår. Dialogvindauget viser fleire lister med førehandsdefinerte element som vart lasta inn fråBAILS-xml TSCP policy file.

For å bruka denne funksjonen …

Slå på verktøylinja TSCP-klassifikasjon med Vis → Verktøylinjer → TSCP-klassifikasjon og trykk på knappane Handsam dokumentklassifisering eller Handsam avsnittsklassifisering.

## Innhald

Tekstboksen Innhald viser klassifiseringsteksten som er laga i dialogvindauget og viser dei klassifiseringsvilkåra som finst for dokumentet eller avsnittet. Du kan leggja til dine eigne termar i tillegg til teksten som finst frå før i boksen og klassifiseringsvilkåra frå oppsettfil for klassifiseringspolicy.

### Ikonet halvfeit (berre for dokumentklassifisering)

Bruke halvfeit teiknformatering på dokument- eller avsnittsklassifiseringstermane

### Signer avsnittet (berre for avsnittsklassifisering)

Opnar dialogvindauget «Vel sertifikat» der du kan velja kva sertifikat som skal brukast for å signera avsnittet.

## Tidlegare brukte

Viser tidlegare brukte klassifiseringsvilkår.

## Klassifisering

Denne lista vier dei omsette elementa av «The Business Authorization Identification» og «Labeling Scheme (BAILS)». Standard i LibreOffice er:

- Ikkje-forretning: Informasjonen i dokumentet har ingen verknad for verksemda om han vert offentleggjort.

- Standard verksemd: Mindre påverknad. Informasjonen i dokumentet kan påverka verksemda og kan gjera mindre skade på varemerke og omdømme.

- Konfidensielt: Moderat påverknad. Informasjonen i dokumentet kan skada omdømmet til verksemda, kan generere negativ mediaomtale og tap av omsetting.

- Berre for internt bruk: Stor skade. Negative nasjonale media, rettssaker, bøter og langsiktige negativ påverknad for varemerka.

## Internasjonal

Lister ut dei elementa av «BAILS» som ikkje er omsette. Standard er:

- Non-Business

- General Business

- Confidential

- Internal use only

Listene «klassifisering» og «internasjonal» er eigenleg dei same listene. Ei endring i éi av listene vert også endra den andre lista.

## Markering

Viser ei liste over markeringar som kan leggjast til i tekstboksen «Innhald». Dobbeltklikk på éi oppføring viss du vil leggja ho til i tekstboksen for innhald der markøren er plassert. Markeringane er definerte i oppsettfil for klassifiseringspolicy.

## Lisens

Viser lisensar som finst for immaterielle rettar. Dobbeltklikk lisensen for å visa han i tekstboksen Tekstdel nedanfor. Klikk på knappen Legg til for å setja lisensteksten i Innhald-boksen. Lisensane er definerte i lenkja classification policy configuration file.

## Delnummer

Viser delnummer som er sett for immaterielle rettar. Dobbeltklikk på delnummeret for å visa det i tekstboksen Tekstdel nedanfor og trykk på knappen Legg til for å setja delnummeret inn i tekstboksen Innhald. Delnummera er definerte i classification policy configuration file.

## Tekstdel

Bruk dette feltet for å skriva inn tekst som skal leggjast til i tekstfeltet Innhald.

## Legg til

Trykk på denne for å leggja innhaldet i Tekstdel inn i feltet Innhald.

Innstillingane i dialogvindauget «Klassifisering» er ein del av dei sjølvdefinerte dokumenteigenskapane.

Liknande emne

Dokumentklassifisering

Klassifiseringsverktøylinja

Wiki page on document classification

Støtt oss!