Variablar (felt)

Innhald

# Variablar

Variabelfelt let deg leggja til dynamisk innhald i dokumentet. Du kan for eksempel bruka ein variabel til å nullstilla sidenummereringa.

For å bruka denne funksjonen …

#### Frå menylinja:

Vel fana Set inn → Felt → Fleire felt → Variablar

#### Frå brukargrensesnittet med faner:

På fana Set inn vel du fana Felt → Fleire felt → Variablar.

Felt

#### Frå tastaturet:

Ctrl + F12

For å leggja til eit felt i dokumentet, klikk på ein felttype og deretter på eit felt i Vel-lista og deretter på Set inn.

## Type

Listar opp dei tilgjengelege variabelfelttypane.

Type | Skildring
--- | ---
Set variabel | Definerer ein variabel og verdien for denne. Du kan endra verdien for ein variabel ved å klikka framføre variabelfeltet og deretter velja Rediger → Felt. Som standard vert alle variablane oppretta som nummerisk typar. Når du for første gong set inn eit Set variabel-felt i dokumentet, må du definera formatet i området Format. Formatet kan vera anten tekst eller numerisk, med ulike talformat tilgjengelege. Når det er definert, kan du ikkje endra formatet utan å fjerna variabelen frå dokumentet. Som standard vert alle variablane oppretta i numerisk format.
Vis variabel | Set inn den gjeldande verdien av variabelen du vel i lista Utval.
DDE-felt | Set inn ei DDE-lenkje i dokumentet. Du kan oppdatera denne lenkja så ofte du vil ved hjelp av det tildelte namnet.
Set inn formel | Set inn eit fast tal eller resultatet av ein formel. Når ein variabel vert oppretta med ein numerisk verdi, vert innhaldet tolka som ein formel og resultatet vert automatisk konvertert til eit tal. Rein tekst i hermeteikn vert evaluert til 0, men viss du skriv inn ein streng med ei blanding av tekst og tal, som "123a456", vil konverteringa stogga ved det første ikkje-numeriske teiknet – slik at resultatet i dette tilfellet vert 123. Formeluttrykket føljer reglane for formlar i tabellar, og brukar variablar definerte i dokumentet i staden for tabellceller.
Skrivefelt | Set inn ein ny verdi for ein variabel eller eit brukarfelt. Verdien av ein variabel i eit skrivefelt gjeld berre frå og med staden der feltet vert sett inn. Du kan endra verdien til ein variabel seinare i dokumentet ved å setja inn eit anna skrivefelt med same namnet, men med ein annan verdi. Verdien av eit brukarfelt vert derimot endra globalt. Variablane vert viste i feltet Utval. Når du klikkar på knappen Set inn kjem dialogvindayget Sjå gjennom felta opp. Der du kan leggja inn den nye verdien eller ein tilleggstekst som ein merknad.
Talfølgje | Set inn automatisk nummerering av tabellar, bilete eller tekstrammer.
Vel sidevariabel | Set inn eit referansepunkt i dokumentet. Sidenummereringa startar på nytt frå dette punktet. Vel «på» for å slå på referansepunktet, og «av» for å slå det av. Du kan også skrive inn ei forskyving for å byrja sidenummereringa med eit anna tal.
Vis sidevariabel | Viser tale på sider mellom referansepunktet «Set sidevariabel» og dette feltet.
Brukarfelt | Set inn ein sjølvvald, global variabel. Du kan bruka Brukarfelt til å gje ein variabel for ein vilkårssetning. Når du endrar dette brukarfeltet, vert alle førekomstane av denne variabelen i dokumentet oppdatert.

## Vel

Viser tilgjengelege felt for felttypen som er vald i lista Typeliste. Vil du setja inn eit felt, trykk på feltet og deretter på Set inn.

For raskt å setja inn eit felt frå Val-lista, hald nede CmdCtrl og dobbeltklikk I feltet.

### Format

Viss eit felt viser ein dato, eit klokkeslett eller eit tal, bruk Format for å tilpassa visinga av datoen, klokkeslettet eller talet. Standardformata vert viste i formatvindauget. Du kan også bruka «Fleire format» for å definera eit tilpassa format.

### Namn

Skriv inn namnet på det sjølvdefinerte feltet du ønskjer å laga.Dette valet er tilgjengeleg for typane «Set variabel», «DDE-felt», «Talområde» og «Brukarfelt».

Sjølvvalde felt er berre tilgjengelege i det gjeldande dokumentet.

### Verdi

Skriv inhaldet du vil bruka i eit sjølvdefinert felt.

I lista format bestemmer du om verdien skal leggjast inn som tekst eller tal.

Felta nedanfor kan berre setjast inn viss den tilsvarande felttypen er vald i lista Type.

I eit HTML-dokument er to ekstra felt tilgjengelege for felttypen «Set variabel»: HTML_ON og HTML_OFF. Teksten du skriv inn i feltet Verdi vert konvertert til ein opnings-HTML-HTML-tagg (<Value>) eller ein slutt- (</Value>) når fila vert lagra som eit HTML-dokument alt etter kva alternativ du har vald.

## DDE-uttrykk

Den generelle syntaksen til ein DDE-kommando er: «<Tenar> <Emne> <Element>», der Tenar er DDE-namnet til programmet som inneheld dataa. Emne viser til plasseringa av elementet (til vanleg filnamnet), og Element står for sjølve objektet.

Dette valet er berre tilgjengeleg viss felttypen «DDE-felt» er vald.

## Formel

Dette valet er berre tilgjengeleg viss felttypen «Set inn formel» er vald.

### Referanse

Skriv inn teksten som skal visast i feltet. Viss du set inn eit plasshaldarfelt, skriv inn teksten som skal visast som tips når markøren vert halde over feltet.

#### Forskyving

Skriv inn forskyvinga for sidenummerfeltet, for eksempel «+1».

Dette valet er berre tilgjengeleg viss felttypen «Set sidevariabell» er vald.

## Usynleg

Gøymer feltinnhaldet i dokumentet. Feltet vert sett inn som eit tynt, grått merke i dokumentet. Dette valet er berre tilgjengeleg for felttypane «Vel variabel» og «Brukarfelt».

## Med overskriftsnummer

Bruk dette alternativet til å visa eit overskriftsnummer før eit «nummerområde»-felt. Overskriftsnummeret kjem frå ei overskrift framføre feltet.

### Opp til nivå

Med typisk bruk av overskrifter i dokumentet, vil det valde talet indikera kor mange nivå av overskriftsnummer (frå nivå 1) som skal visast. Den valde verdien indikerer det høgaste talet på nivå som skal visast. Det gjeldande talet på nivå kan vera mindre. Viss for eksempel viss overskriftsnummeret like framføre er 2.6 og 4 er vald, vert berre 2.6 vist. Viss [Ingen] er vald, vert ingen overskriftsnummer viste.

Overskriftsnummeret som er vald for vising, er den første føregåande overskrifta der disposisjonsnivået er likt eller mindre enn det valde disposisjonsnivået. Vel for eksempel «2» for å bruka overskriftsnummeret til den første føregåande overskrifta med disposisjonsnivå 1 eller disposisjonsnivå 2.

### Skiljeteikn

Spesifiser teiknet som skal brukast som skiljeteikn mellom overskriftsnummeret og feltnummeret.

Med overskriftsnummer, Opp til nivå og Skiljeteikn er berre tilgjengeleg for felttypen «Nummerområde».

## Bruk

Legg det brukardefinerte feltet til i utvalslista.

Bruk

## Fjern

Fjernar det sjølvdefinerte feltet frå utvalslista. Du kan berre fjerna felt som ikkje vert brukte i dokumentet du arbeider med. Viss du vil fjerna eit felt som vert brukt i dokumentet frå lista, må du sletta alle førekomstane av feltet i dokumentet før du fjernar det frå lista.

Fjern

Støtt oss!