Innhald

# Laga nummererte lister og punktlister medan du skriv

LibreOffice kan laga nummererte lister og punktlister automatisk medan du skriv.

## Slå på automatisk nummerering og punktliste

1. Vel Verktøy → Autoretting → Innstillingar for autoretting, trykk på fana Val og merk av for «Punktlister og nummererte lister».

2. Vel Verktøy → Autoretting og sjå etter at Ved skriving er vald.

Automatisk nummerering vert bruk berre på avsnitt formatert med avsnittsstilane «Standard avsnittsstil», «Brødtekst» og «Brødtekst, innrykken».

## Laga ei nummer- eller punktliste medan du skriv

1. Skriv 1., i., eller I. for å byrja ei nummerert liste. Skriv * eller – for å byrja ei punktliste. Du kan også skriva ein sluttparentes etter talet i staden for eit punktum, for eksempel 1) eller i).

2. Lag eit mellomrom, skriv inn teksten og trykk deretter på Enter. Det neste talet eller punktet kjem då opp automatisk i det nye avsnittet.

3. Trykk på Enter éin gong til for å avslutta lista.

Du kan starta ei nummerliste med kva tal som helst.

## Endra disposisjonsnivået i nummererte lister og punktlister

- For å flytta eit avsnitt som inneheld ei nummerert liste eller punktliste eitt disposisjonsnivå ned, trykk ved byrjinga av avsnittet og deretter på Tabulator-tasten.

- For å flytta eit avsnitt som inneheld ei nummerert liste eller punktliste eitt disposisjonsnivå opp, trykk ved byrjinga av avsnittet og deretter på Shift + Tabulator.

- For å setja inn ein tabulator mellom talet eller punktet og teksten i avsnittet for alle listeavsnitta på eit gjeve listenivå, bruk Nummerering følgd av i fana Posisjon i dialogvindauget Punkt og nummerering. For eit enkelt listeavsnitt kan du kopiera ein tabulator og lima han inn i byrjinga av listeavsnittet.

Liknande emne

Nummerering og avsnittsstilar

Format → Punkt og nummerering

Støtt oss!