Innhald

# Pivottabell

Vel utforminga for tabellen som er generert av pivottabellen.

For å bruka denne funksjonen …

#### Frå menylinja:

Vel Set inn → Pivottabell. I dialogvindauget Vel kjelde vel du Utval eller Namngjeve område i nedtrekkslista.

Vel Set inn → Pivottabell. Vel så Datakjelde registrert i LibreOffice i vindauget Vel kjelde. Trykk til slutt OK for å opna dialogvindauget Vel datakjelde.

#### Frå brukargrensesnittet med faner:

Plasser markøren inne i pivottabellen og vel Data → Pivottabell.

#### Frå sprettoppmenyen:

Plasser markøren inne i pivottabellen og vel Eigenskapar.

#### Frå verktøylinjer:

Pivottabell

Pivottabell

Pivottabellen viser datafelta som knappar som du kan dra og sleppe for å definera pivottabellen.

## Oppsett

Du vel utforming av ein pivottabell ved å dra og sleppa datafelt-knappar til områda Filter, Radfelt, Kolonnefelt og Datafelt. Du kan òg bruka dra og slepp for å omorganisera datafelta i ein pivottabell.

LibreOffice legg automatisk til etikettar på knappar som vert dregne inn i området Datafelt. Etiketten inneheld namnet på datafeltet og formelen som dataa vart laga med.

For å endra funksjonen som vert brukt av eit datafelt, dobbeltklikk på ein knapp i området Datafelt for å opna dialogvindauget Datafelt. Du kan også dobbeltklikka på knappane i områda Radfelt og Kolonnefelt.

## Innstillingar

Viser eller gøymer ekstraval for oppsett av pivottabellen.

### Ignorer tomme rader

Ignorerer tomme felt i datakjelda.

### Identifiser kategoriar

Tildeler automatisk rader utan etikettar til kategorien for rada over.

### Vis totalkolonne

Reknar ut og viser det totale av kolonneutrekninga.

### Vis totalrad

Reknar ut og viser det totale av radutrekninga.

### Legg til filter

Legg til ein filterknapp i pivottabellar som er baserte på data frå rekneark.

Opnar dialogvindauget for filter.

### Aktivere tilgang til detaljar

Merk av i denne avkryssingsboksen og dobbeltklikk på eit element i tabellen for å visa eller gøyma detaljar for elementet. Ta bort avmerkinga og dobbeltklikk på ei celle i tabellen for å redigera innhaldet.

For å undersøkja detaljar i ein pivottabell, gjer eitt av følgjande:

- Merk eit celleområde og vel Data → Gruppe og Disponer → Vis detaljar.

- Dobbeltklikk på eit felt i tabellen.

Dersom du dobbeltklikkar på eit felt som har tilliggjande felt på same nivå, vert dialogvindauget Vis detaljar opna.

## Vis knappane «Utvid/Fald saman»

Viser omrissknappar for å utvida og falda saman for å gjera pivottabellen med det kompakte oppsettet meir brukarvenleg.

## Kjelde og mål

Viser innstillingane for vising av resultata for pivottabellen.

### Kjelde

Vel området som inneheld dataa for den gjeldande pivottabellen.

Namngjeve område: vel det namngjeve området frå nedtrekkslista.

Utval: vel området som inneheld dataa frå pivottabellen.

### Mål

Marker området som du vil visa resultata frå pivottabellen i.

Nytt ark: lagar eit nytt ark i dokumentet for pivottabellen.

Namngjeve område: vel det namngjeve området frå nedtrekkslista.

Utval: merkjer den øvste venstre cella i den nye pivottabellen.

Viss det merkte området inneheld data, vil pivottabellen overskriva desse. For å hindra tap av data som finst frå før, vel Nytt ark.

### Krymp / Utvid

Trykk på Forminsk-knappen for å gjera dialogvindauget like lite som skrivefeltet. På den måten er det lettare å merkja av området i arket. Knappen vert etter dette automatisk endra til ein Maksimer-knapp. Denne kan brukast til å gjenoppretta storleiken til dialogvindauget.

Dialogvindauget vert automatisk minimert når du klikkar med musa i eit rekneark. Så snart du slepp museknappen, vert dialogvindauget gjenoppretta. Det referanseområdet du valde med musa er då vist med blå ramme i dokumentet.

Krymp

Utvid

Liknande emne

Snartastar for pivottabellar

Støtt oss!